Polisie se werwingsvideo het internet gaande(Foto: Skermgreep uit die video) Die Nieu-Seelandse polisie het ŉ werwingsvideo op Facebook gedeel wat bestempel word as die “vermaaklikste werwingsvideo nóg”. Dié video is gemaak om Nieu-Seelanders aan te moedig om by die polisie aan te sluit. Hulle wil weet of jy genoeg omgee vir die gemeenskap en fiks genoeg is om ŉ lid van die polisiediens te word. Dié video van drie minute maak gebruik van 70 van Nieu-Seeland se werklike polisiebeamptes, helikopters, toertjies, die polisie-orkes en ŉ polisiekat in uniform! Dat dit vermaaklik is, kan nie ontken word nie! “Ons wil hê Nieu-Seeland moet die veiligste land ter wêreld wees, maar ons kan dit nie sonder jou hulp doen nie,” sê ŉ polisiebeampte in die video. “Die Nieu-Seelandse polisiedepartement is op soek na nuwe lede wat werklik ŉ verskil kan maak. Mense wat omgee vir ander en hul gemeenskappe,” sê ŉ ander. Die video het al meer as vyf miljoen trefslae gehad: